open-index/open-wikipedia-markdown huggingface dataset:
Sotades (savenvalaja)

**Sotades** () oli antiikin kreikkalainen savenvalaja, joka teki attikalaista punakuviokeramiikkaa. Hän toimi Ateenassa klassisella kaudella noin vuosina 460–450 eaa.

Sotadeen tekemistä vaaseista on säilynyt muun muassa juomamaljoja ja rhytoneita. Yhdessä vaasissa on hänen signeerauksensa. Sotadeen vaaseja maalasi muun muassa hänestä nimensä saanut niin kutsuttu Sotades-maalari. Joskus heidät on nähty samana henkilönä.
__NOTOC__
## Teoksia


Tiedosto:Special Drinking Vessel (Rhyton) in the Form of a Ram's Head.jpg|Pässinpäinen rhyton, n. 470–460 eaa.
Tiedosto:Ram rhyton Petit Palais ADUT00383.jpg|Pässinpäinen rhyton, n. 470–460 eaa.


## Lähteet

## Kirjallisuutta

* 

## Aiheesta muualla
Makron (vaasimaalari)

**Makron** () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 490–480 eaa.

Makron työskenteli todennäköisesti yhdessä savenvalaja Hieronin kanssa, toisin kuin useimmat kauden maalarit, jotka toimivat yhteistyössä useiden savenvalajien kanssa. Makronin tekeminä pidetään ainakin noin 350 eri vaasia, ja punakuviokaudelta on eniten töitä säilynyt juuri häneltä, joskin vain yksi on signeerattu. Makron maalasi pääasiassa kyliksejä eli viinimaljoja. Vaasimaalaukset esittävät arkipäivä aiheita, kuten juhlijoita ja urheilijoita sekä eroottisia aiheita.

## Teoksia


Tiedosto:Banqueters Met 1979.11.8.jpg|Mies ja hetaira. Kyliksin tondo, n. 490 eaa.
Tiedosto:Terracotta kylix (drinking cup) MET DT11643.jpg|Kyliks, n. 490–480 eaa.
Tiedosto:Makron e vasaio hieron, attica, kylix con scena dionisiaca, 480 ac ca. attica 01.JPG|Kyliks, n. 480 eaa.
Tiedosto:Mainade satyros Staatliche Antikensammlungen 2654.jpg|Sileeni ja mainadi. Kyliksin tondo, n. 480 eaa.
Tiedosto:Courtship Louvre G143.jpg|Eroottinen kohtaus. Kyliksin tondo, n. 480 eaa.


## Lähteet

## Aiheesta muualla
Kilpisammalet

**Kilpisammalet** (*Cinclidium*) on hiirensammalten lahkoon kuuluva suku, johon kuuluu 2 Suomessa esiintyvää lajia. Molemmat lajit ovat elinvoimaisia.

## Suomessa esiintyvät kilpisammallajit

* lettokilpisammal (*Cinclidium stygium*) 
* luhtakilpisammal (*Cinclidium subrotundum*) 

## Lähteet
Edison-kanta

**Edison-kanta** on hehkulamppujen kiinnitystapa ja standardi. Sen kehittäjä Thomas Edison patentoi keksintönsä vuonna 1881. Vuonna 1909 keksintö lisensoitiin General Electricin Mazda-tuotemerkille.

Edisonin kehittämässä kannassa on oikeakätinen metallinen kierre, joka sopii vastaavankokoiseen lampunpitimeen. Lampun kannan kärkeen tuodaan vaihejännite ja nolla on kytketty lampun kierteisiin. Edison-kantojen tyyppimerkinnät ovat muotoa E*xx*, jossa *xx* ilmaisee millimetreinä, minkä kokoiseen lampunpitimeen lamppu sopii. E viittaa edison-kantaan. On huomattava että mitta ei tarkoita lampun kierteiden halkaisijaa, vaan ilmaisee minkä kokoiseen pitimeen lamppu on yhteensopiva. Lampun kierteet ovat hieman lampunpidintä pienempiä, jotta lamppu mahtuu pitimeen. 

Yleisimmät käytetyt hehkulamppujen edison-kannat ovat Euroopassa standardikoko E27 ja kynttilälampun E14. Pohjois-Amerikassa näitä vastaavat koot E26 ja kynttilälampun E13. Pienempiä kokoja käytetään muun muassa koristevaloissa. Suurimpia edison-kantoja käytetään suuritehoisissa kaasupurkauslampuissa. 

## Edison-kantojen koot

## Lähteet
Lähdelehväsammalet

**Lähdelehväsammalet** (*Rhizomnium*) on hiirensammalten lahkoon kuuluva suku, johon kuuluu 5 Suomessa esiintyvää lajia. Niillä on yleensä runsaammin juurtumahapsia kuin muilla lehväsammalilla. Napalehväsammal on äärimmäisen uhanalainen ja kuusamonlehväsammal vaarantunut. Lähdelehväsammal, lettolehväsammal ja kilpilehväsammal ovat elinvoimaisia.

## Suomessa esiintyvät lähdelehväsammallajit

* *Rhizomnium andrewsianum* - napalehväsammal
* *Rhizomnium gracile* - kuusamonlehväsammal
* *Rhizomnium magnifolium* - lähdelehväsammal
* *Rhizomnium pseudopunctatum* - lettolehväsammal
* *Rhizomnium punctatum* - kilpilehväsammal

## Lähteet

## Aiheesta muualla
*Luomus: Rhizomnium 
*ITIS: Rhizomnium 
*Moss Flora of Taiwan: Rhizomnium
Pystylehväsammalet

**Pystylehväsammalet** (*Mnium*) on hiirensammalten lahkoon kuuluva suku, johon kuuluu 7 Suomessa esiintyvää lajia. 

## Suomessa esiintyvät pystylehväsammallajit
* paljakkalehväsammal (*Mnium blyttii*) 
* soukkalehväsammal (*Mnium hornum*)
* purolehväsammal (*Mnium lycopodioides*)
* kaihelehväsammal (*Mnium marginatum*)
* otalehväsammal (*Mnium spinosum*)
* sinilehväsammal (*Mnium stellare*)
* kalkkilehväsammal (*Mnium thomsonii*) 

## Lähteet
Robin Wikman

**Robin Wikman** voi tarkoittaa seuraavia henkilöitä:

* Robin Wikman (s. 1986), suomenruotsalainen jalkapalloilija
* Robin Wikman (s. 1965), suomalainen muusikko
Mastos

**Mastos** (, ’rinta’) on antiikin aikainen keraaminen juomamalja. Se tunnetaan vaasien muotona erityisesti kreikkalaisesta keramiikasta. 

Mastos voidaan nähdä skyfoksen muunnelmaksi. Tyyppi on saanut nimensä siitä, että se muistuttaa muodoltaan naisen rintaa. Mastoksessa voi olla yksi pystysuora ja yksi vaakasuora kädensija. Astian pohjassa on nännimäinen nappula. Mastoksen muunnelmasta, jossa on tasainen pohja ja erottuva huuli, käytetään nimitystä *mastoidi*.

 
Tiedosto:Mastos.gif|Mastoksen muoto ulkoa ja sisältä.
Tiedosto:Mastos riders Louvre E740.jpg|Mastos, n. 570–550 eaa.
Tiedosto:Greek - Black-figure "Mastos" with Combat Scenes - Walters 48223 - Side A.jpg|Mastos, n. 530 eaa.
Tiedosto:Staatliche Antikensammlung Herakles Mastos 520BC 1.jpg|Mastos, n. 520–510 eaa.


 
Tiedosto:2014-01-26 Symposium Tableware with erotic motif F 2069 Altes Museum anagoria.JPG|Mastoidi, 500-luku eaa.?
Tiedosto:Mastoid MET sfx2111.jpg|Mastoidi, n. 500–490 eaa.
Tiedosto:Mastoid skyphos MET sf06102165v.jpg|Mastoidi-skyfos, n. 500–490 eaa.
Tiedosto:Mastoids, Attic black figure, left 500-475 BC, right Chiusa, Italy, 500-450 BC, both terracotta - Spurlock Museum, UIUC - DSC05890.jpg|Kaksi mastoidia, n. 500–450 eaa.


## Lähteet

## Aiheesta muualla
Frank Swift

**Frank Victor Swift** (26. joulukuuta 1913 Blackpool, Englanti – 6. helmikuuta 1958 München, Länsi-Saksa) oli englantilainen jalkapalloilija, pelipaikaltaan maalivahti. Hän oli ensimmäisiä maalivahteja, joka avasi pelin heitolla maalipotkun sijaan. 

Swift edusti koko ammattilaisuransa ajan Manchester Cityä, johon hän siirtyi Fleewood Citystä 1932. Hän pelasi ensimmäisen ottelunsa Manchester Cityssä 26. joulukuuta 1933 seuran voittaessa Derbyn 2–0. Hän nousi saman tien Cityn ykkösmaalivahdiksi ja kuului myöhemmin samalla kaudella Cityn joukkueeseen, joka voitti FA-cupin loppuottelussa Portsmouthin 2–1. Kaudella 1936–1937 hän pelasi kaikissa 42 liigaottelussa Cityn voittaessa ensimmäisen liigamestaruutensa. Seuraavalla kaudella City kuitenkin putosi 2. divisioonaan. Kaudella 1946–1947 Swift kuului 2. divisioonan mestaruuden voittaneeseen Cityn joukkueeseen. 

Toisen maailmansodan aikana Swift pelasi sota-ajan liigassa yli 150 ottelua ja kuului myös Englannin sota-ajan maajoukkueeseen. Ensimmäisen virallisen maaottelunsa hän pelasi Englannin voittaessa 28. syyskuuta 1946 Pohjois-Irlannin 7–2. Hänestä tuli ensimmäinen Englannin maajoukkueen kapteenina toiminut maalivahti vuoden 1873 jälkeen ottelussa Italiaa vastaan 16. toukokuuta 1948. Hän pelasi kaikkiaan 19 virallista maaottelua. 

Swift lopetti uransa kaudella 1949–1950 ja siirtyi toimittajaksi News of the World -lehteen. Hän kuoli työmatkalla Münchenin lento-onnettomuudessa 6. helmikuuta 1958.

## Lähteet
Helinä-keiju

**Helinä-keiju** (joskus myös **Heli**; vuoden 2002 *Peter Pan* -käännöksessä **Raikuli**; ) on kuvitteellinen hahmo lastenkirjailija J. M. Barrien kirjassa *[[Peter Pan]]* ja siitä tehdyissä sovituksissa. Helinä-keiju esiintyi ensimmäistä kertaa valonsäteenä vuonna 1904 julkaistussa näytelmässä *Peter Pan*, joka ilmestyi 1911 kirjana nimellä *[[Peter and Wendy]]*. Nimi lyhennettiin myöhemmin muotoon *Peter Pan*.

Helinä asuu teepannun muotoisessa talossa Mikä-Mikä-Maan Kimmellyslaaksossa. Helinä on pata- ja kattilakeiju, ja hän rakastaa pannujen, kattiloiden ja kulhojen korjaamista. Hän on muiden keijujen mukaan temperamenttinen, peloton ja hauskanpitoa rakastava. Toisaalta hän on helposti loukkaantuva, mutta myös nopea pyytämään anteeksi.

Helinä-keiju sai animaattori Marc Davisin kehittelemänä ihmisen hahmon vuonna 1953 Disneyn tekemässä animaatioelokuvassa *[[Peter Pan (vuoden 1953 elokuva)|Peter Pan]].* DisneyToon Studios tuotti tietokoneanimaatioelokuvan *[[Helinä-keiju (elokuva)|Helinä-keiju]]* vuonna 2008. Se on ensimmäinen elokuva, jossa Helinä-keiju on pääosassa. Elokuva kertoo Helinä-keijusta, Keijupoukamasta ja sen keijuista. Vuonna 2009 julkaistiin animaatioelokuvan jatko-osa *[[Helinä-keiju ja kadonnut aarre]]*. Sarjan kolmas elokuva *[[Helinä-keiju ja suuri keijupelastus]]* julkaistiin vuonna 2010 ja neljäs *[[Helinä-keiju ja siipien salaisuus]]* vuonna 2012. Sarjan viimeisiksi elokuviksi jäivät *[[Helinä-keiju ja merirosvokeiju]]* ja *[[Helinä-keiju ja Mikä-mikä-hirviön arvoitus]]*, joista kumpikin julkaistiin vuonna 2014.

## Esiintymiset
### Kirjoissa
* Barrie, J.M., *Peter Pan.*

#### ''Keijut''-kirjasarja, muun muassa:
* Thorpe, Kiki: *Särö täydellisyydessä*. Sanoma Magazines Finland, 2005.
* Carson Levine, Gail: *Lumottu maa vaarassa*. Sanoma Magazines Finland, 2005.
* *Tarinoita keijupoukamasta*. Sanoma Magazines Finland, 2006.
* Carson Levine, Gail: *Lumottu taikasauva*. Sanoma Magazines Finland, 2007.
* Arps, Melissa: *Helinä-keiju ja kadonnut aarre*. Sanoma Magazines Finland, 2009.

### Elokuvissa
* *[[Peter Pan (vuoden 1953 elokuva)|Peter Pan]]* (1953)
* *[[Hook – Kapteeni Koukku]]* (*Hook*, 1991)
* *[[Peter Pan ja paluu Mikä-mikä-maahan]]* (*Peter Pan: Return to Never Land*, 2002)
* *[[Peter Pan (vuoden 2003 elokuva)|Peter Pan]]* (2003)
* *[[Helinä-keiju (elokuva)|Helinä-keiju]]* (*Tinker Bell*, 2008)
* *[[Helinä-keiju ja kadonnut aarre]]* (*Tinker Bell and the Lost Treasure*, 2009)
* *[[Helinä-keiju ja suuri keijupelastus]]* (*Tinker Bell and the Great Fairy Rescue*, 2010)
* *[[Helinä-keiju ja siipien salaisuus]]* (*Secret of the Wings*, 2012)
* *[[Helinä-keiju ja merirosvokeiju]]* (*The Pirate Fairy*, 2014)
* *[[Helinä-keiju ja Mikä-mikä hirviön arvoitus]]* (*Legend of the Neverbeast*, 2014)
* *[[Peter Pan ja Leena]]* (*Peter Pan & Wendy, 2023)

=== Televisiosarjassa ===
* *Winxien maailma* (*World of Winx'', 2017)

## Lähteet

## Aiheesta muualla
Dinos

**Dinos** (, myös ; ’pyöreä [astia]’) on antiikin aikana käytetty keraaminen pyöreäpohjainen sekoitusmalja. Se tunnetaan vaasien muotona erityisesti kreikkalaisesta keramiikasta. 

Dinos tarkoitti alun perin juoma-astiaa, mutta nykyisin se samastetaan lebekseen eli pyöreäpohjaiseen, jalattomaan ja kahvattomaan sekoitusmaljaan. Sitä käytettiin viinin ja veden sekoittamiseen krateerin tavoin. Dinos asetettiin erilliselle irtonaiselle, keraamiselle jalustalle eli holmokselle, tai metalliselle kolmijalalle.

 
Tiedosto:Dinos mit Ständer.gif|Dinoksen muoto ulkoa ja sisältä (jalustalla).
Tiedosto:Dinos BM GR 1848.6-19.1a.jpg|Rhodoslainen terra­kottainen dinos, n. 625–600 eaa.
Tiedosto:NAMA - Name vase of the Painter of Athens 606.jpg|Attikalainen musta­kuvio­tekniikalla koristeltu dinos-lebes kolmi­jalalla, n. 570–560 eaa.
Tiedosto:Terracotta dinos (deep round-bottomed bowl) MET DP108430.jpg|Dinos, musta­kuvio­tekniikka, 500-luku eaa.


## Lähteet
Cinclidium

***Cinclidium*** on tieteellinen sukunimi, joka voi tarkoittaa lintusukua tai kasvisukua.

* *[[Viidakkoleppälintu|Cinclidium]]* – viidakkoleppälinnut, sieppojen suku
* *[[Kilpisammalet|Cinclidium]]* – kilpisammalet, sammalsuku
Kalliokarstasammal

**Kalliokarstasammal** (*Andreaea rupestris*) on karstasammalten sukuun kuuluva sammallaji.

## Ulkonäkö
Kalliokarstasammal on pieni (0,5 - 2 cm) hyvin tiheinä mättäinä kasvava sammal. Se on hyvin tumma, kuivana lähes musta. Sen lehdet ovat keskisuonettomat ja kapean kolmiomaiset. Itiöpesäkkeen perä on vain pesäkkeen mittainen ja pesäke aukeaa neljällä pitkittäisraolla. Kalliokarstasammal on yksikotinen ja sillä on usein itiöpesäkkeitä. Sen itiöt ovat melko kookkaita. 

## Levinneisyys
Lauhkeat ja viileät alueet pohjoisella ja eteläisellä pallonpuoliskolla, erityisesti vuoristoissa. Kalliokarstasammal on yleinen koko Suomessa.

## Elinympäristö
Kasvaa karuilla kivillä ja kallioilla, kuivilla tai ajoittain valuveden kostuttamilla paikoilla.

## Lähteet
Nkhotakota

**Nkhotakota** on kaupunki Malawin keskisellä alueella Malawijärven rannalla. Kaupungin väkiluku on kehittynyt seuraavasti: 10&nbsp;312 (1977), 12&nbsp;163 (1987), 19&nbsp;262 (1998) ja 24&nbsp;726 (2008).  Etäisyys Lilongwesta on 200 ja Blantyresta 378 kilometriä. Nkhotakotan historia alkaa 1800-luvulta, jolloin se oli ryhmä kyliä.

Nkhotakota on 4&nbsp;259 neliökilometrin laajuisen Nkhotakotan piirikunnan (303&nbsp;700 as. vuonna 2008) keskus. Aiemmin kaupungin nimestä on käytetty myös kirjoitusasuja *Kota Kota* ja *Nkota Kota*.

Vuonna 1954 avattu Nkhotakotan riistansuojelualue sijaitsee Nkhotakotan lähistöllä. Bua-joki leikkaa alueen, jolla esiintyy muiden muassa norsuja, puhveleita, leijonia, leopardeja, hyeenoja ja yli kolmeasataa eri lintulajia.

## Lähteet
Stamnos

**Stamnos** () on antiikin aikainen keraaminen viinin säilytys- ja sekoitusastia. Se tunnetaan vaasien muotona erityisesti kreikkalaisesta keramiikasta.

## Historia ja käyttö

Stamnoksia käytettiin viinin sekoittamiseen krateereiden tavoin ja säilyttämiseen amforoiden tavoin. Niitä käytettiin ilmeisesti myös tarjoilussa. Stamnoksia valmistettiin erityisesti arkaaisen kauden lopulta 500-luvulta eaa. klassisen kauden alkupuolelle 400-luvulle eaa. Stamnoksia on löydetty erityisesti Etruriasta. Nimitys stamnos saattoi viitata antiikin aikana myös muunlaisiin vaaseihin kuin vain niihin, jotka nykyään luetaan stamnoksiksi. Vaasityypin nimi perustuu kreikan verbiin *histēmi* (), ’laittaa pystyyn’. Siihen liittyy myös verbi *katastamnizō* (), ’siirtää viiniä pienempään astiaan’.

## Muoto

Stamnos on muodoltaan pulleavartaloinen ja leveäharteinen pohjaa kohti kapeneva vaasi. Siinä on kaksi vaakasuoraa kädensijaa, lyhyt kaula, levenevä huuli ja matala jalka. Kädensijat kaareutuvat yleensä jonkin verran ylöspäin. Usein stamnoksissa on ollut kansi. Stamnokset on yleensä koristeltu punakuviotekniikalla, mutta myös mustakuviomaalattuja stamnoksia tunnetaan. Stamnos voidaan lukea erääksi amforoiden muodoksi.


Tiedosto:Stamnos.gif|Stamnoksen muoto ulkoa ja sisältä.
Tiedosto:Corinthian stamnos MACatalunya Inv11217.jpg|Korinttilainen stamnos, 600-luku eaa.
Tiedosto:Terracotta stamnos (jar) MET DP224714.jpg|Stamnos, n. 450–440 eaa.
Tiedosto:Oedipus sphinx Louvre G417 full.jpg|Stamnos, Menelaos-maalari, n. 440 eaa.
Tiedosto:Stamnos 440BC with bathing women Staatliche Antikensammlungen Starke Frauen02.jpg|Stamnos, n. 440 eaa.


## Lähteet

## Aiheesta muualla
Paris Basket Racing

**Paris Basket Racing** on pariisilainen entinen koripalloseura.

## Historia
Seura perustettiin vuonna 1922. Se käytti nimeä RC France aina vuoteen 1989, jolloin se vaihtoi nimekseen Racing Paris Basketin. Kolmen vuoden jälkeen nimeksi otettiin aina seuran historian loppuun saakka käytetty Paris Basket Racing. Joukkue voitti ainoan Ranskan mestaruutensa vuonna 1997, jolloin se voitti finaaleissa ASVEL Lyon-Villeurbannen. Vielä vuonna 2000 Paris Basket Racing oli Ranskan Cupin finaalissa.

Seura fuusioitui yhdessä Levallois Sporting Club Basketin kanssa vuonna 2007, jolloin syntyi Paris-Levallois Basket.

## Lähteet

## Aiheesta muualla
*Paris Levallois 
*LNB
Pelike

**Pelike** () on eräs antiikin aikainen keraaminen amforoiden tyyppi. Se tunnetaan vaasien muotona erityisesti kreikkalaisesta keramiikasta. 

## Historia ja käyttö

Pelikeiksi nykyisin kutsuttu tyyppi kehittyi punakuviotekniikan syntymisen aikoihin arkaaisella kaudella 500-luvun eaa. lopulla, ja niitä valmistettiin klassiselle kaudelle 300-luvulle eaa. saakka. Pelikejä käytettiin ainakin nestemäisten aineiden säilyttämiseen.

Antiikin aikana nimeä pelike käytettiin ilmeisesti useista erilaisista astioista. Nykyisin termiä käytetään tutkimuksessa juuri tietynlaisesta amforatyypistä, mutta ei ole varmaa, olisiko sitä kutsuttu pelikeksi myös antiikin aikana.

## Muoto

Pelike on muodoltaan avarakaulainen alaosastaan pullea amfora, jonka ääriviiva on yhtenäinen huulesta jalkaan. Sille on tyypillistä, että sen suuaukko muodostaa jalkaosan kanssa yhtenäisen samanlevyisen sylinterin. Peliket koristeltiin yleensä niiden syntyajankohdalle ominaisesti punakuviotekniikalla, mutta myös joitakin mustakuviotekniikalla maalattuja pelikejä tunnetaan.

 
Tiedosto:Pelike.gif|Peliken muoto ulkoa ja sisältä.
Tiedosto:Attic pelike MBA Rennes D08-2-32 n1.jpg|Pelike, n. 510 eaa.
Tiedosto:Oedipus and Sphinx, pelike, 450-440 BC, Berlin F 2355, 141645.jpg|Pelike, n. 450–440 eaa.
Tiedosto:Pittore di pisticci, pelike, donne ed eros, 440-430 ac ca.jpg|Pelike, n. 440–430 eaa.
Tiedosto:Pelike woman youth BM F316.jpg|Pelike, n. 370 eaa.


## Lähteet

## Aiheesta muualla
David Booth

**David Booth** (s. 24. marraskuuta 1984 Detroit, Michigan, Yhdysvallat) on yhdysvaltalainen jääkiekkoilija, joka pelaa AIHL-joukkue Melbourne Icessa.

## Ura
Booth pelasi yliopistokiekkoa Michigan State Spartansissa kausina 2003–2006 ennen NHL-uraansa. Florida Panthers varasi laitahyökkääjänä pelaavan Boothin  toisella kierroksella varausvuorolla 53.

Booth debytoi NHL:ssä kaudella 2006–2007 pelaten 48 ottelua runkosarjassa. Osa kaudesta meni myös Floridan farmijoukkue Rochester Americansissa AHL:ssä. Booth pelasi ensimmäisen ottelunsa Panthersin paidassa 20. marraskuuta 2006 Boston Bruinsia vastaan. Ensimmäinen tehopiste NHL:ssä syntyi 12. joulukuuta Anaheim Ducksia vastaan ja ensimmäinen maali 4. tammikuuta 2007 Calgary Flamesia vastaan. Ensimmäisellä kaudellaan NHL:ssä Booth teki tehopisteet 3+7=10.

Kausi 2007–2008 oli Boothille läpimurtokausi. Hän teki 73:ssa ottelussa tehopisteet 22+18=40 ja oli Floridan neljänneksi tehokkain pistemies Olli Jokisen, Nathan Hortonin ja Stephen Weissin jälkeen.

Booth teki NHL-uransa ensimmäisen hattutempun Anaheim Ducksia vastaan 9. marraskuuta 2008. Boothin toinen kolmen maalin ilta oli St. Louis Bluesia vastaan 1. maaliskuuta 2009.

Booth pelasi Florida Panthersissa vuosien 2006 ja 2011 välillä 309 runkosarjaottelua ja teki 167 tehopistettä. Hän siirtyi 22. lokakuuta 2011, kesken kauden 2011–2012, Vancouver Canucksiin osana pelaajakauppaa, jossa Vancouver sai hänen lisäkseen keskushyökkääjä Steve Reinprechtin ja kolmannen kierroksen varausvuoron , ja jossa Floridaan siirtyivät laitahyökkääjät Mikael Samuelsson ja Marco Sturm. 

Booth edusti Yhdysvaltoja vuoden 2008 maailmanmestaruuskilpailuissa, jossa joukkueen sijoitus oli kuudes.

## Saavutukset
* NAJHL:n tulokkaiden tähdistöjoukkueessa 2001
* NAJHL:n vuoden tulokas 2001
* CCHA:n tulokkaiden tähdistöjoukkueessa 2003

## Tilastot

## Lähteet
*
*

### Viitteet

## Aiheesta muualla

* David Booth Jatkoaika.comissa
Abraham Geiger

**Abraham Geiger** (24. toukokuuta 1810 – 23. lokakuuta 1874) oli saksalainen rabbi, joka oli perustamassa reformijuutalaisuutta. Hän halusi poistaa juutalaisuudesta kaikki nationalistiset elementit, etenkin ajatuksen valitusta kansasta.

Ystävät avustivat Geigeriä taloudellisesti, jotta hän pystyi opiskelemaan Heidelbergin yliopistossa hepreaa, filosofiaa ja arkeologiaa. Hän siirtyi pian Bonnin yliopistoon, jossa hän opiskeli samaan aikaan Samson Raphael Hirschin kanssa. Myöhemmin Hirschistä tuli ortodoksijuutalaisuuden perustaja ja hänen katkera vastustajansa.

Geiger oli ensimmäinen tutkija, joka paneutui juutalaisuuden ja islamin välisiin yhtäläisyyksiin. Hän luetteloi Koraanin vastaavuuksia juutalaisen perinteen kanssa ja tuli näin aloittaneeksi Koraania koskevan modernin tieteellisen tutkimuksen.

## Katso myös

* Juutalaisuuden vaikutus islamiin

## Lähteet

* 

### Viitteet
Lebes gamikos

**Lebes gamikos** () on antiikin aikana morsiuskylvyn veden säilyttämiseen käytetty keraaminen astia. Se tunnetaan vaasien muotona kreikkalaisesta keramiikasta. 

## Historia ja käyttö

Lebes gamikosta käytettiin naisten häärituaaleihin kuuluneen morsiuskylvyn aikana. Se täytettiin vedellä lutroforosta käyttäen. Lebes gamikoksia valmistettiin arkaaiselta kaudelta noin vuosilta 600–575 eaa. lähtien aina klassisen kauden lopulle 300-luvulle eaa. saakka. Vaasityypin nimi tunnetaan kirjallisista lähteistä, ja sen tiedetään viittaavan varmuudella kyseisiin vaaseihin. Nimi tarkoittaa ”häälebestä” ja viittaa lebekseen.

## Muoto ja tyypit

Lebes gamikos muistuttaa muodoltaan monin tavoin pientä lebestä. Se kuitenkin eroaa tavallisesta lebeksestä siten, että siinä on selvä kaula, jalka ja kansi, sekä hartiaosassa pystysuuntaiset kädensijat. Se asetettiin erilliselle irtonaiselle, korkealle jalustalle. Lebes gamikosten maalauskoristelu esittää usein hääaihetta, ja joskus koristelussa esiintyy astia itse.

**Tyyppi 1**

Tyypin 1 lebes gamikos muodostaa yhden vaasin yhdessä jalustansa kanssa, toisin sanoen on kiinni jalustassa. Malja on pieni ja syvä, ja siinä on selkeä kaula ja riippuva huuli. Pystysuuntaiset kädensijat ovat korkeat. Maljassa on yleensä kuvullinen kansi, jossa on varrellinen kädensija.

 
Tiedosto:Lebes Gamikos.gif|Tyypin 1 lebes gamikoksen muoto ulkoa ja sisältä.
Tiedosto:Attica, lebes gamikos con giudizio di paride e scena matrimoniale, 520-510 ac. ca..JPG|Lebes gamikos, n. 520–510 eaa.
Tiedosto:Lebes Gamikos (II) des Sabouroff-Malers 1.JPG|Lebes gamikos, n. 450 eaa.


**Tyyppi 2**

Tyypin 2 lebes gamikos eroaa tyypistä 1 niin, että siinä on jalustan sijaan matala jalka eikä kaulaa.

 
Tiedosto:Lebes gamikos - type 2.jpg|Tyypin 2 lebes gamikoksen muoto.
Tiedosto:Greece, late 5th or early 4th Century BC - Lebes Gamikos - 1915.531 - Cleveland Museum of Art.tif|Lebes gamikos, n. 425–375 eaa.
Tiedosto:Landesmuseum Württemberg Stuttgart Antike 068.jpg|Lebes gamikos, n. 400–300-luku eaa.?


## Lähteet

## Aiheesta muualla
Lekane

**Lekane** (, myös ) on antiikin aikana käytetty keraaminen astia. Se tunnetaan vaasien muotona erityisesti kreikkalaisesta keramiikasta. 

Lekane on suuri avarasuinen talousastia, jota käytettiin muun muassa ruoanlaitossa. Siinä on kaksi vaakasuuntaista nauhamaista kädensijaa. Kädensijojen muoto viittaa siihen, että lekanet on alun perin tehty muusta kuin keraamisesta materiaalista. Lekaneissa ei ollut kantta, ja ne olivat usein vailla maalauskoristelua. Lekanea muistuttaa paljon lekanis, joka on matalampi ja kannellinen astia. Aina näiden kahden tyypin välille ei kuitenkaan tehdä selvää eroa.

 
Tiedosto:Lekane Form 1.jpg|Lekanen muoto ulkoa ja sisältä.
Tiedosto:Terracotta lekane (dish) MET DP1879.jpg|Lekane, n. 550–540 eaa.
Tiedosto:Terracotta lekane (dish) MET DP1880.jpg|Lekane, n. 550–540 eaa.
Tiedosto:Apulian red-figure Lekane by the circle of the Baltimore Painter Antikensammlung Kiel B 892.jpg|Apulialainen lekane, n. 330 eaa.


## Lähteet

## Aiheesta muualla
Fiale

**Fiale** () eli **patera ** (lat.) on antiikin aikana käytetty keraaminen tai metallinen juoma- ja uhrimalja. Se tunnetaan vaasien muotona erityisesti kreikkalaisesta keramiikasta. 

## Historia ja käyttö

Fiale viittasi alun perin Homeroksen runoissa hautauurnaan. Myöhempinä aikoina se oli juoma- ja uhrimalja, jota käytettiin paitsi juomiseen myös juomauhrien kaatamiseen esimerkiksi alttarille. Fialet esiintyvät usein uhritoimituksia kuvaavissa keramiikkamaalauksissa. Niiden perusteella fialea käytettiin juomauhria kaadettaessa niin, että fialea pitelevä käsi ojennettiin suoraksi, ja keskisormi oli astian alapuolisessa kolossa.

Vaasityypin nimi on alkuperältään esikreikkalainen, toisin sanoen kreikkalaiset olivat saaneet sen jostakin varhaisemmasta kielestä ja kulttuurista.

## Muoto

Fiale on muodoltaan matala, jalaton ja kädensijaton malja. Fialen pohjassa on yleensä pyöreä kolo tai kohouma, *omfalos* (”napa”), sormia varten. Tällainen fiale tunnetaan nimityksellä *mesomfalos*, ”napa keskellä”.

 
Tiedosto:Phiale.gif|Fialen muoto ulkoa ja sisältä.
Tiedosto:Bronze phiale 500 BC Staatliche Antikensammlungen.jpg|Kreikkalainen pronssifiale, n. 500 eaa.
Tiedosto:Phiale with seated women in conversation, c. 500 BC, L 430 - Martin von Wagner Museum - Würzburg, Germany - DSC05472.jpg|Kreikkalainen keraaminen fiale, n. 500 eaa.
Tiedosto:Luxe & Antiquité08a phiale Omphale.jpg|Roomalainen patera, 1. vuosisata.


## Lähteet

## Aiheesta muualla
Suikerosammalet

**Suikerosammalet** eli **kiiltosuikerosammalet** (*Brachythecium*) on palmikkosammalten lahkoon kuuluva suku, johon kuuluu 11 Suomessa esiintyvää lajia.

## Lajeja
### Suomessa esiintyvät suikerosammallajit

* *Brachythecium albicans* – ahosuikerosammal
* *Brachythecium campestre* – hakasuikerosammal
* *Brachythecium cirrosum* – vuorisuikerosammal
* *Brachythecium erythrorrhizon* – ryppysuikerosammal
* *Brachythecium glareosum* – kalkkisuikerosammal
* *Brachythecium mildeanum* – nurmisuikerosammal
* *Brachythecium rivulare* – purosuikerosammal
* *Brachythecium rutabulum* – lehtosuikerosammal
* *Brachythecium salebrosum* – kiiltosuikerosammal
* *Brachythecium tommasinii* – etelänsuikerosammal
* *Brachythecium turgidum* – kultasuikerosammal 

Seitsemän aiemmin *Brachythecium*-sukuun kuulunutta lajia on siirretty metsäsuikerosammalten (*Sciuro-hypnum*) sukuun. Sopulinsuikerosammal on silmälläpidettävä, muut lajit ovat elinvoimaisia.

* *Sciuro-hypnum glaciale* – tunturisuikerosammal
* *Sciuro-hypnum latifolium* – sopulinsuikerosammal
* *Sciuro-hypnum oedipodium* – metsäsuikerosammal
* *Sciuro-hypnum plumosum* – rantasuikerosammal
* *Sciuro-hypnum populeum* – haapasuikerosammal
* *Sciuro-hypnum reflexum* – koukkusuikerosammal
* *Sciuro-hypnum starkei* – kantosuikerosammal

### Muita suikerosammallajeja
* *[[Brachythecium austro-salebrosum]]*

## Lähteet

## Aiheesta muualla
* Suomen Lajitietokeskus: Kiiltosuikerosammalet – ''Brachythecium''
Lagynos

**Lagynos** () on antiikin aikana käytetty keraaminen kannu. Se tunnetaan vaasien muotona erityisesti kreikkalaisesta keramiikasta.

Lagynos on muodoltaan kapeakaulainen kannu, jonka vartalo on leveä ja litteä ja muistuttaa kaksoiskartiota. Kädensija ulottuu vaasin hartiasta lähes kaulan yläosaan. Se on joskus kierteinen.

 
Tiedosto:Lagynos.gif|Lagynoksen muoto ulkoa ja sisältä.
Tiedosto:Hellenistic Lagynos LACMA M.49.14.32.jpg|Lagynos, n. 350–50 eaa.
Tiedosto:Terracotta Lagynos (pitcher), Cyprus, 4th-3rd centuries BCE, HAA.JPG|Lagynos, 300–200-luku eaa.
Tiedosto:Fethiye museum 7019.jpg|Lagynos, n. 146 eaa.
Tiedosto:3314 - Athens - Stoà of Attalus Museum - Grotesque lagynos - Photo by Giovanni Dall'Orto, Nov 9 2009.jpg|Lagynos, 1. vuosisata eaa./jaa.


## Lähteet

## Aiheesta muualla
Rantakarhunsammal

**Rantakarhunsammal** (*Polytrichum jensenii*) on pystykasvuinen sammallaji. Se kuuluu Polytrichaceae-heimoon ja karhunsammalten sukuun. Yleisväriltään se on vihreä, mutta vartta alaspäin mentäessä väri muuttuu ruskeammaksi. Se kasvaa muutaman senttimetrin korkuiseksi.

Laji on elinvoimainen, ja se on yksi Suomen 55 vastuulajista lehtisammalissa. Rantakarhunsammal on eräs luhtaisuutta ilmentävä sammal. Sitä esiintyy koko Suomessa Kaakkois-Suomea ja Itä-Suomea lukuun ottamatta.

## Lähteet

## Aiheesta muualla
*ITIS: Polytrichum jensenii 
*Flora of North America: Polytrichum jensenii
Lekythos aryballos

**Lekythos aryballos** () on antiikin aikana käytetty keraaminen pullo. Se tunnetaan vaasien muotona erityisesti kreikkalaisesta keramiikasta.

Lekythos aryballos on nimensäkin mukaisesti eräänlainen lekyytin ja aryballoksen välimuoto. Se on muodoltaan lekyyttiä matalampi ja pyöreämpi. Lekythos aryballoksia valmistettiin erityisesti 400-luvulla eaa.
Scotty Cranmer

**Scotty Cranmer** (11. tammikuuta 1987 Howell, New Jersey, Yhdysvallat) on yhdysvaltalainen BMX-pyöräilijä, jonka lempinimi on ”the Bulldozer”. Hänellä on useita sponsoreita, muun muassa kenkämerkki Vans. Hän oli neljäs Dew Tour 2007 kisan BMX: Park -sarjassa. Samassa sarjassa hän oli toinen vuonna 2006.

## Saavutukset
### 2005
*AST Dew Tour − Panasonic Open − 3. sija 
*AST Dew Tour − Right Guard Open − 8. sija 
*AST Dew Tour − Vans Invitational − 2. sija 
*AST Dew Tour − Toyota Challenge − 2. sija 
*AST Dew Tour − PlayStation Pro − 1. sija 
*AST Dew Tour − Yearend Overall − 2. sija 
*Bike 2005 Birmingham, Englanti − 2. sija 
*Vans “Let it Ride” Las Vegas − 1. sija 
*X-Games − BMX Park − 2. sija

### 2006
*X Games − Park − 1. sija
*AST Dew Tour − Panasonic Open − 1. sija 
*AST Dew Tour − Right Guard Open − 15. sija 
*AST Dew Tour − Vans Invitational − 2. sija
*AST Dew Tour − Toyota Challenge − 1. sija 
*The Cool Challenge − Espens Challenge − 1. sija 

### 2007
*X Games − Park − 2. sija
*Suoritti ensimmäisenä maailmassa frontflip-tailwhip -tempun
*AST Dew Tour − Toyota Challenge − 1. sija
*BMX Masters
Koirakuiskaaja

**Koirakuiskaaja** (*Dog Whisperer with Cesar Millan*) on Emmy-palkittu televisiosarja, jota tuotettiin vuosina 2004–2012 National Geographic Channelille. Suomessa sarjaa on esittänyt Ava ja Liv. Sarjan pääosassa on ”koirakuiskaaja” Cesar Millan, jonka työtä sarja seuraa.

## Cesar Millan

Millan on erikoistunut koiriin, joilla on aggressiivisia taipumuksia tai muita vakavia käytöshäiriöitä. Millan uskoo, että koirasta tulee tasapainoinen ja onnellinen kun ihminen ottaa johtajan aseman koiraan nähden. Ohjelmassa hän opettaa koiran omistajaa kuinka tämä saavutetaan ja ylläpidetään liikunnan, kurin ja hellyyden avulla.

Millanilla itsellään on noin 40 koiraa, jotka elävät yhtenä laumana tasapainossa ja onnellisena. Lauma koostuu lähinnä ns. voimakkaista roduista, kuten pitbulleista, rottweilereista ja saksanpaimenkoirista. Suurin osa näistä koirista on entisiä ongelmakoiria, jotka Cesar on pelastanut ihmisiltä tai koiratarhoista.

## TV-sarja

Sarjan jaksot ovat yleensä jaettu kahteen tai kolmeen osaan, kahden tai kolmen eri koiran tai koirien ja näiden perheiden ympärille. Ensin koiran omistaja saa kertoa millainen ongelma koiraa vaivaa, ja sitä kuvataan ”ennen” tilassa. Sitten Cesar Millan saapuu paikalle, vie koiran kävelylle ja ohjeistaa sitten omistajia miten koiran ongelma korjataan ihmisen käytöksen muuttamisella. Millan opettaa, kuinka koiraa tulee taluttaa hihnassa, ja palkita ja korjata oikealla hetkellä. Vaikka ohjelmassa näytetään, kuinka koira muuttuu nopeasti kun otetaan Millanin opit käyttöön, hän painottaa, että mikään hänen metodeistaan ei ole pikaratkaisu, vaan koiran kuntoutus vie aikaa ja vaatii ihmisen ymmärrystä muuttaa eniten itseään.

## Kritiikki

Useat suomalaiset koira-asiantuntijat ovat kyseenalaistaneet Cesar Milanin rankaisemista ja alistamista sisältävät koulutusmetodit. Lisäksi jaksoja on sensuroitu, sillä ne sisältävät Suomen eläinsuojelulain vastaisia koulutusvälineitä. HESY:n puheenjohtajan mukaan väkivaltaisilla koulutusotteilla on vahingollisia seurauksia ja saadaan aikaan vain entistä arvaamattomampia koiria.

## Lähteet

*National geographic channel 
*Cesar Millan  
* MTV3
* Millan,C ja Peltier, M.J.: *Cesar's Way, Harmony Books, 2006*
*SEY suomen eläinsuojelu

### Viitteet

## Aiheesta muualla

*http://channel.nationalgeographic.com/channel/dogwhisperer/ 
*http://www.cesarmillaninc.com/ 
*http://www.mtv3ava.fi/sivusto.shtml/koirakuiskaaja/ohjelmasta?744837
Arvopaperivälittäjä

**Arvopaperivälittäjä** on yritys, joka toteuttaa asiakkaidensa arvopapereiden osto- ja myyntitoimeksiantoja. Tyypillisesti välittäjä siirtää toimeksiannot sellaisenaan tai muokattuina edelleen arvopaperipörssiin toteutettaviksi. Joissain tapauksissa arvopaperivälittäjä voi toteuttaa kaupan itse esim. toisen välittäjän tai toisen sijoittajan kanssa tai asettua itse kaupan vastapuoleksi.

Arvopaperivälittäjää pörssissä edustavaa työntekijää kutsutaan meklariksi.

Perinteisesti välitysyritykset on organisoitu seuraavasti:
* Front office (kaupankäynti, deski) vastaanottaa asiakkaiden toimeksiannot ja välittää ne edelleen pörssiin, sekä joissain tapauksissa jakaa toteutuneet kaupat asiakkaiden toimenksiantoihin.
* Middle office huolehtii kirjanpidosta, valvoo päivittäistä toimintaa sekä tukee muita toimintoja.
* Back office (bäkkäri, "T+3 Boyz") selvittää asiakkaille toteutetut kaupat huolehtimalla arvopapereiden ja rahojen siirroista useimmiten selvitysjärjestelmässä. Joissain tapauksissa suorittaa toteutuneiden kauppojen jaon asiakkaiden toimeksiantoihin.

## Katso myös
* Sijoittaminen
* Arvopaperipörssi

## Aiheesta muualla

Arvopaperimarkkinalaki, Arvopaperinvälittäjä

Finanssialan Keskusliitto, Arvopaperinvälitys

Pörssisäätiö
Novyi Afon

**Novyi Afon** (abhaasiksi Афон Ҿыц, *Afon Čəc*, , ) on kylpyläkaupunki Georgiaan kuuluvassa, mutta de facto itsenäisessä Abhasian tasavallassa. Se sijaitsee Mustanmeren rannikolla 18 kilometriä Suhumista luoteeseen. Kaupunki kuuluu Gudautan piiriin. Sen kautta kulkee Venäjältä Tbilisiin johtava rautatie (Psyrtshan asema). Asukkaita on 1&nbsp;300 henkeä (vuonna 2003).

Paikalla sijainnut kaupunki *Anakopia* mainitaan ensimmäisen kerran 200-luvulla. 700-luvun lopulla se oli Abhasian kuningaskunnan keskus ennen kuin pääkaupunki siirrettiin Kutaisiin. Myöhemmin paikalla oli *Nikopsia*-niminen genovalainen kauppapaikka. Sittemmin paikkakunnan nimenä oli *Psyrtsha*. Vuonna 1874 Athokselta saapuneet munkit perustivat *Uuden Athoksen luostarin*, josta tuli huomattava uskonnollinen keskus. Neuvostoaikana paikkakunta oli suosittu matkailukohde.

Luostarialueen lisäksi kaupungin nähtävyyksiä ovat Iverian vuorella sijaitsevat muinaisen linnoituksen ja kirkon rauniot sekä vuonna 1961 löydetty karstiluola.

## Aiheesta muualla
Munchkin (kissa)

**Munchkin** on Yhdysvalloista peräisin oleva kissarotu, jonka näkyvin tunnusmerkki on luontaisen geenimutaation aikaansaama lyhytjalkaisuus. Rotu on saanut nimensä elokuvassa Ihmemaa Oz esiintyvistä lyhytkasvusista maiskisista ().

Suomessa rotu on harvinainen, sillä Suomen Kissaliitto ja sen kattojärjestö Fédération Internationale Féline eivät ole hyväksyneet sitä, eikä rotu voi osallistua Kissaliiton alaisiin näyttelyihin.

## Lähteet
Gudauta

**Gudauta** (, abhaasiksi Гәдоуҭа *G˚dowtha*, georgiaksi გუდაუთა *Gudauta*) on kylpyläkaupunki Georgiaan kuuluvassa, mutta de facto itsenäisessä Abhasian tasavallassa. Se sijaitsee Mustanmeren rannalla 37 kilometriä Suhumista luoteeseen. Kaupunki on Gudautan piirin keskus. Sen kautta kulkee Venäjältä Tbilisiin johtava rautatie (Gudautan asema). Asukkaita on 7&nbsp;700 henkeä (vuonna 2003).

Gudauta sai kaupunginoikeudet vuonna 1926. Neuvostoaikana se oli suosittu matkailukohde. Nähtävyyksiin kuuluu museoalue Abazgija, läheisessä Lyhnan kylässä sijaitsevat keskiaikaisen palatsin rauniot ja 900–1000-luvun kirkko sekä Abahvatsan linnoitus.

## Aiheesta muualla
* Gudautan kaupungin ja piirin sivusto
Pitsunda

**Pitsunda** (, abhaasiksi Пиҵунда, *Pic’unda*,  georgiaksi ბიჭვინთა, *Bič̣vinta*) on kylpyläkaupunki Georgiaan kuuluvassa, mutta itsenäiseksi julistautuneessa Abhasian tasavallassa. Se sijaitsee Mustanmeren rannan samannimisellä niemellä 20 kilometriä Gagrasta etelään.

Antiikin aikana Pitsundan niemellä sijaitsi kreikkalaisten perustama *Pitiuntin* kaupunki. 300–700-luvuilla se oli Bysantin tärkeä tukikohta ja Kaukasian kristillinen keskus. 780-luvulta lähtien se kuului Abhasian kuningaskuntaan ja 900-luvun lopulta Georgiaan. 1300–1400-luvuilla paikalla oli genovalaisten kauppapaikka *Pezonda*.

Neuvostoaikana Pitsunda oli suosittu matkailukohde. 1950-luvulla tehdyissä arkeologisissa kaivauksissa löydettiin 300–400-lukujen basilikojen jäänteitä lattiamosaiikkeineen. Muinaisen keskustan koillispuolella on 900-luvulta peräisin oleva kolmilaivainen ristikupolikirkko. Nähtävyyksiin kuuluu myös 200 hehtaarin laajuinen vanha mäntymetsä.

Vuonna 1991 Pitsundassa oli 11&nbsp;000 asukasta, mutta Abhasian sisällissodan jälkeen suuri osa venäläisistä ja georgialaisista on muuttanut pois. Kaupunginoikeudet Pitsunda sai vuonna 2007.

## Lähteet

## Aiheesta muualla

* Epävirallinen kaupunkisivusto
Välittäjä

**Välittäjä** on henkilö, joka saattaa yhteen solmittavaksi aiotun sopimuksen osapuolet. Välittäjä saattaa toimia myös toisen tai molempien sopijapuolten lähettinä tai valtuutettuna. Välittäjä tarkoittaa oikeudellisessa kielenkäytössä usein samaa kuin meklari, vaikka kumottu arvopaperimarkkinalaki (495/1989, 4 §) käyttää meklari-nimitystä arvopaperinvälittäjien edustajista, jotka hoitavat asiakkaiden toimeksiantoja. Välityssopimuksia voidaan solmia arvopapereista, tavaroista, vakuutuksista, ilma-aluksista, laivoista, luotoista, asunnon vuokrauksesta, liikehuoneiston vuokrauksesta ja kiinteistönvälityksestä.

Välittäjällä on oikeus saada palkkio tekemästään välitystehtävästä, jos sopijapuolten välillä solmitaan sopimus. Välittäjä on velvollinen suorittamaan saamansa tehtävän, olemaan lojaali, olemaan vaiti tietoonsa saamistaan asioista, noudattamaan toimeksiantajan ohjeita, raportoimaan välitystehtävän vaiheista ja suorittamaan mahdollisen tilityksen. Oikeuskirjallisuudessa katsotaan välittäjällä olevan vahingonkorvausvastuu toimeksiantajaansa kohtaan. Toiset katsovat korvausvastuun tulevan kyseeseen aina, toiset puolestaan katsovat vastuun laajuuden riippuvan siitä, onko välittäjä toiminut vain lähettinä vai myös valtuutettuna.

## Lähteet
Orhon (joki)

**Orhon** () on Selengan oikeanpuoleinen sivujoki Mongoliassa. Sen pituus on 1&nbsp;124 kilometriä ja valuma-alueen laajuus on 132&nbsp;800 neliökilometriä. Orhon on Mongolian pisin joki. Se saa alkunsa Hangaivuorilta ja virtaa kohti pohjoista. Alajuoksu on liikennöintikelpoinen. Orhonin suurin sivujoki on Tuul.

Jokilaaksossa sijaitsee kaksi merkittävää arkeologista kokonaisuutta: muinaisten uiguurien pääkaupunki Har balgas ja mongolivaltakunnan keskus Karakorum. Alueelta on löydetty myös turkkilaisia riimukirjoituksia. Vuonna 2004 Orhonin jokilaakson kultturimaisemasta tuli Unescon maailmanperintökohde.

## Lähteet

## Aiheesta muualla

* Unescon maailmanperintösivusto
Innocent Eyes (Delta Goodremin albumi)

**Innocent Eyes** on australialaisen laulajan Delta Goodremin ensimmäinen albumi vuodelta 2003. Innocent Eyes on Goodremin kaupallisesti menestynein levy. Sitä on myyty maailmanlaajuisesti 2,5 miljoonaa kappaletta. Viisi albumin singleistä nousi Australiassa listaykkösiksi tehden Goodremista ensimmäisen artistin, joka on saanut viisi listaykköstä ensimmäiseltä albumiltaan.  Albumin tunnetuimpia kappaleita ovat "Lost Without You", "Not Me, Not I" ja "Born to Try". 

## Kappaleet
# Born to Try (Goodrem, Audius Mtawarira) &mdash; 4:13
# Innocent Eyes (Goodrem, Vince Pizzinga) &mdash; 3:53
# Not Me, Not I (Goodrem, Kara DioGuardi, Gary Barlow, Eliot Kennedy, Jarrad Rogers) &mdash; 4:25
# Throw It Away (Barlow, Kennedy, Cathy Dennis) &mdash; 3:52
# Lost Without You (Gerrard, Bridget Benenate) &mdash; 4:10
# Predictable (Goodrem, DioGuardi, Rogers) &mdash; 3:40
# Butterfly (Barlow, Kennedy, Tim Woodcock) &mdash; 4:00
# In My Own Time (Goodrem) &mdash; 4:06
# My Big Mistake (Goodrem, Barlow, Kennedy, Woodcock) &mdash; 3:44
# This Is Not Me (Goodrem, Pizzinga) &mdash; 4:29
# Running Away (Goodrem, Barlow, Kennedy, Woodcock) &mdash; 3:21
# A Year Ago Today (Goodrem, Mark Holden, Paul Wiltshire) &mdash; 4:13
# Longer (Goodrem, Barlow, Kennedy, Woodcock) &mdash; 3:53
# Will You Fall for Me (Goodrem) &mdash; 3:59

**Bonus-DVD (Deluxe Edition)**
* Born to Try (musiikkivideo)
* Lost Without You (musiikkivideo)
* Born to Try (live)
* Born to Try (behind the scenes)
* Lost Without You (behind the scenes)
* Delta in London (behind the scenes)

## Singlet
* Born to Try (2002)
* Lost Without You (2003)
* Innocent Eyes (2003)
* Not Me, Not I (2003)
* Predictable (2003)
* Throw It Away (promo) (2004)

**B-puolet**
* Hear Me Calling (Lost Without You, Innocent Eyes)
* Lost For Words (Innocent Eyes)
* Right There Waiting  (Not Me, Not I)
* Have Yourself a Merry Little Christmas (cover) (Not Me, Not I)
* Happy Xmas (War Is Over) (John Lennon -cover) (Not Me, Not I; Predictable)
* Here I Am (Piano/Cello Version)  (Predictable)

## Lähteet
Myllyojan rautatieasema

**Myllyojan rautatieasema** () on rautatieliikennepaikka Heinolassa Lahti–Heinola-radan varrella. Se sijaitsee ratakilometrillä 161+727. Myllyojan nimenä oli vuoteen 1945 asti Jyränkö ja tämän jälkeen vuoteen 1949 Myllykylä. Myllyoja toimii lupapaikkana Lahden ja Heinolan välillä ajaville junille.

Myllyojan ratapihalla oli kolme läpiajettavaa raidetta, mutta vaihteet on purettu ja vain pääraide on käytössä. Aivan Myllyojan ratapihan vieressä toimii Kuusakoski Oy:n romuttamo, jolla on ollut yksi läpiajettava raide ja kaksi pistoraidetta. Romuttamolla oli Move51h-tyyppinen vaihtoveturi, joka myytiin 2015. Myllyojan tavaraliikenne on koostunut kokonaan Kuusakoski Oy:n romukuljetuksista. Kuusakoski Oy on romuttanut muun muassa Gbln-vaunuja.

## Historia
Myllyoja perustettiin alun perin nimellä Jyränkö 1. tammikuuta 1932, jolloin rataosa avattiin. Paikalle rakennettiin Thure Hellströmin piirustusten mukainen laiturirakennus. 1. toukokuuta 1945 liikennepaikan nimeksi tuli Myllykylä, koska pohjoisempana sijainnut Ränninmäen liikennepaikka sai nimekseen Jyränkö. Myllykylän nimeksi tuli Myllyoja 1. tammikuuta 1949.

Henkilöliikenne lakkautettiin koko rataosalla 26. toukokuuta 1968. Samalla Myllyoja muutettiin miehittämättömäksi.

Vanha asemarakennus on yhä jäljellä, mutta kaikki muut rakennukset purettiin vuonna 2020. Syksyllä 2024 Myllyojan kaikki vaihteet purettiin, minkä jälkeen vain pääraide on ollut käytössä.

## Lähteet
Mistaken Identity

__NOTOC__
**Mistaken Identity** on australialaisen laulajan Delta Goodremin albumi vuodelta 2004. Albumi nousi Australiassa listaykköseksi, mutta ei menestynyt kuitenkaan yhtä hyvin kuin Goodremin ensimmäinen albumi Innocent Eyes. 

Monet Mistaken Identity -albumin kappaleet ovat tunnelmaltaan Goodremin aiempia kappaleita synkempiä, ja käsittelevät vakavampia teemoja, mm. sairastumista, ihmissuhteiden ongelmia ja vaikeuksista selviämistä. Goodrem sairasti albumin tekovaiheessa syöpää, Hodginin tautia, josta hän kuitenkin myöhemmin parani. Albumin tunnetuimpia kappaleita ovat "Out of the Blue" ja Goodremin Brian McFaddenin kanssa laulama duetto "Almost Here". 

## Kappaleet

### Australialainen painos
# 
# 
# 
# 
# 
# 
# 
# 
# 
# 
# 
# 
# 
# 
# 

### Kansainvälinen painos
# Out of the Blue  &mdash; 4:25
# The Analyst &mdash; 3:36
# Mistaken Identity  &mdash; 4:01
# Sanctuary &mdash; 3:50
# A Little Too Late &mdash; 3:30
# Be Strong &mdash; 4:03
# Last Night on Earth &mdash; 4:10
# Almost Here &mdash; 3:48
# Miscommunication &mdash; 3:37
# Electric Storm &mdash; 4:12
# Extraordinary Day &mdash; 4:16
# Fragile &mdash; 3:39
# Disorientated &mdash; 4:16 (bonuskappale)
# You Are My Rock &mdash; 3:20 (bonuskappale)

### Bonus-DVD (Deluxe Edition)
* Out of the Blue (musiikkivideo) &mdash; 4:01
* Out of the Blue (behind the scenes) &mdash; 4:41
* Europe 2004 (behind the scenes) &mdash; 4:41
* Making of Mistaken Identity &mdash; 3:38
* Track by Track &mdash; 5:23

;B-puolet
* Visualise (Out of the Blue)
* Beautiful Madness (Out of the Blue)
* How a Dream Looks (Out of the Blue, Mistaken Identity)
* Silence Be Heard (Mistaken Identity)
* Hollow No More (Almost Here)
* Hollow No More (ft. Brian McFadden) (Almost Here)
* Turn You Away (Almost Here)
* The Riddle (A Little Too Late)
* If I Forget (demo) (A Little Too Late)

## Arvostelut
* Allmusic: 

## Lähteet
Sanelma Vuorre

**Sanelma Vuorre** (o.s. **Pesonen**, 26. lokakuuta 1919 Turku – 27. kesäkuuta 2009 Helsinki) oli suomalainen mannekiinikoulun johtaja. Vuorteelle oli myönnetty opetusneuvoksen arvonimi.

Vuorre oli koulutukseltaan liikunnanohjaaja, ja hän opiskeli Telma Tuuloksen tanssi- ja koreografiakoulussa. Hän voitti 1941 kilpailun, joka alkuun oli Miss Suomi -kilpailu, mutta jonka titteli muutettiin Miss Messuhalliksi, koska tasoa ei pidetty riittävän korkeana.

Vuorre perusti mannekiinikoulun 1953, ja sivutoimipisteitä useille paikkakunnille. Koulu toimi lähes 50 vuotta. 

Vuorre vei suomalaismannekiineja maailmalle. Esimerkiksi ranskalainen muotisuunnittelija Christian Dior teki yhteistyötä hänen kanssaan.

Vuoden 1995 eduskuntavaaleissa Vuorre oli Naisten puolueen ehdokkaana Uudenmaan vaalipiirissä. Hän sai 30 ääntä.

## Lähteet

## Kirjallisuutta
*Pirjo Tuominen, Madame, Sanelma Vuorre, Tammi 1991. 

## Aiheesta muualla
*Mirja Pyykkö, Miksi juuri Sanelma Vuorre? Yle, Elävä arkisto
Lesozavodsk

**Lesozavodsk** () on kaupunki Primorjen aluepiirissä Venäjällä. Se sijaitsee Ussurijoen rannalla noin 350 kilometriä Vladivostokista koilliseen ja runsas 10 kilometriä kaakkoon Kiinan rajasta. Kaupungin kautta kulkee Siperian rata.

Vuoden 2010 väestönlaskennan mukaan kaupungissa oli 37&nbsp;034 asukasta.

Kaupunki on perustettu vuonna 1938. Siellä on lähinnä puunjalostus- ja huonekaluteollisuutta. Lähistöllä sijaitsee Šmakovkan kylpylä.

## Lähteet

### Lähteet, joihin ei ole viitattu
* 

## Aiheesta muualla

* Lesozavodskin kaupungin sivusto
Lehtokarhunsammal

**Lehtokarhunsammal** (*Polytrichastrum formosum*) on pystykasvuinen sammallaji. Se kuuluu *[[Polytrichaceae]]* -heimoon ja karhunsammalten sukuun. Yleisväriltään lehtokarhunsammal on vihreä. Se kasvaa muutaman senttimetrin korkuiseksi. Läheltä katsottuna lehtokarhunsammal näyttää minikokoisilta männyn taimelta.

Lajia kasvaa esimerkiksi kallioiden varjoisilla seinämillä ja runsasravinteisilla korvilla. Sen itiöt ovat pieniä. Lehtokarhunsammalta esiintyy koko Suomessa Pohjois-Suomea lukuun ottamatta. Se on uhanalaisuus luokittelultaan elinvoimainen.

## Lähteet

## Aiheesta muualla
*ITIS: Polytrichastrum formosum
Jyrängön linjavaihde

**Jyrängön linjavaihde** () on lakkautettu rautatieliikennepaikka -radalla Heinolassa, Jyrängön kaupunginosan pohjoispuolella.

Liikennepaikka avattiin vuonna 1932, ja se toimi muutaman kuukauden rataosan pääteasemana ennen kuin Jyrängönvirran ylittävä rautatiesilta valmistui. Alun perin asema oli nimeltään Ränninmäki, ja liikennepaikkarakennuksena toimi pieni vahtitupa. Asemalla oli myös raakapuun kuormauspaikka.

Miehitys Jyrängössä lopetettiin vuonna 1957, jolloin se muutettiin seisakevaihteeksi. Henkilöliikenne lopetettiin vuonna 1968, ja koko liikennepaikka lakkautettiin vuonna 1973. Se avattiin kuitenkin myöhemmin uudelleen linjavaihteena, ja se käsitti pääraiteen sekä siitä Hevossaareen erkanevan teollisuusraiteen vaihteen.

Jyrängön liikennepaikka lakkautettiin uudelleen joulukuussa 2013, ja vaihde purettiin samana syksynä. Liikennepaikkarakennus oli purettu jo aiemmin.

## Lähteet
Masters of the Universe: The Power of He-Man

**Masters of the Universe: The Power of He-Man** on vuonna 1983 julkaistu videopeli Atari 2600:lle ja Intellivisionille. Se on samalla ensimmäinen He-Maniin perustuva videopeli.

## Pelattavuus
Pelissä on tarkoitus ohjata He-Mania ja taistella Skeletoria vastaan. Pelin ensimmäisessä osassa täytyy ohjata "Wind Raideria" lentääkseen kohti Harmaakallon linnaa. Pelaajalla on rajattu määrä polttoainetta, jolla täytyy päästä määränpäähän. Samalla esteenä toimivat tulipallot, jotka yrittävät estää pääsyn linnaan. Wind Raiderissa on myös pommeja ja tuliaseita, joilla voi puolustaa itseään tulipalloilta, sekä saada lisäpisteitä mikäli osuu alla juoksevaan Skeletoriin.

Toisessa osiossa pelaajan laskeuduttua lähelle linnaa peliä jatketaan He-Manilla. Pelaajan on yritettävä saada kiinni Skeletor, joka puolestaan ampuu useita pallosalamoita pelaajaa kohti. Salamoita voi torjua kilvellä, mutta rajatun ajan sisällä täytyy ehtiä ottamaan Skeletor kiinni. Pelin läpäisyn jälkeen kentät toistuvat haastavammalla vaikeustasolla.

## Lähteet
Lermontov

**Lermontov** () on kaupunki Stavropolin aluepiirissä Venäjällä. Se sijaitsee Kaukasusvuoriston juurella, Kaukasian kivennäisvesikylpyläalueen keskellä, 190 kilometriä Stavropolista lounaaseen. Asukkaita on 22&nbsp;700 (vuonna 2013).

Lermontovskin uraanikaivostaajama perustettiin vuonna 1953. Vuonna 1956 siitä tuli Lermontovin kaupunki. Uraanin louhinta päättyi vuonna 1967, minkä jälkeen paikkakunnalle syntyi mm. elektroniikka- ja konepajateollisuutta.

## Lähteet
* 

## Aiheesta muualla
* Lermontovin kaupungin sivusto
Lesosibirsk

**Lesosibirsk** () on kaupunki Krasnojarskin aluepiirissä Venäjällä. Se sijaitsee Jenisein rannalla 458 kilometriä Krasnojarskista luoteeseen. Atšinskista lähtevä sivurata yhdistää kaupungin Siperian rataan. Asukkaita on 64&nbsp;200 henkeä (vuonna 2008).

Vuodesta 1640 lähtien paikalla sijaitsi Maklakovon kylä, jonne perustettiin 1900-luvun alussa pieni saha. Toisen maailmansodan jälkeen rakennettujen suurten sahalaitosten asuintaajamat yhdistettiin vuonna 1975 Lesosibirskin kaupungiksi. Nykyään siellä on lähinnä metsä- ja kemian teollisuutta. Kaupungissa on myös suuri jokisatama.

## Lähteet
* 

## Aiheesta muualla